**Dom starejših občanov Ljubljana Vič Rudnik**

**Cesta na Bokalce 51**

**1125 Ljubljana**

Številka: 1/2016

Datum: 26. 9. 2016

Na podlagi 32. člena Zakona o javno-zasebnem partnerstvu (Uradni list RS št. 127/06) objavljamo:

**JAVNI POZIV PROMOTORJEM**

Dom starejših občanov Ljubljana Vič Rudnik poziva promotorje k oddaji vlog o zainteresiranosti za izvedbo: **Rekonstrukcija in dozidava depandanse DSO Ljubljana Vič Rudnik, enota Bokalce, vključno z energetsko sanacijo ter ohlajevanjem kuhinje in pralnice.**

Vlogo je potrebno oddati v zaprti kuverti na naslov:

**Dom starejših občanov Ljubljana Vič Rudnik**

**Cesta na Bokalce 51**

**1125 Ljubljana**

Na kuverti mora biti vidna oznaka ***“NE ODPIRAJ –* Rekonstrukcija in dozidava depandanse DSO Ljubljana Vič Rudnik, enota Bokalce, vključno z energetsko sanacijoter ohlajevanjem kuhinje in pralnice *”***

Na hrbtni strani mora biti označen naslov pošiljatelja.

Upoštevane bodo vse vloge, ki bodo prispele na naslov DSO Ljubljana Vič Rudnik do 12. 10. 2016 do 12:00 ure na sedež naročnika.

**Cilji**, ki jih zasleduje javni partner:

DSO Ljubljana Vič Rudnik, enota Bokalce želi prilagoditi bivalni standard veljavni zakonodaji in zagotoviti energetsko manj potraten objekt. DSO želi pritegniti zasebnega partnerja, ki bi na svoje stroške izvedel rekonstrukcijo in dozidavo, vključno z energetsko sanacijo ter ohlajevanjem kuhinje in pralnice.

**Zainteresirane promotorje vabimo**, da oddajo vlogo o zainteresiranosti javno-zasebnega partnerstva, ki mora biti v celoti pripravljena v skladu z razširjenim energetskim pregledom, ki ga je izdelalo podjetje Enekom Inštitut za energetsko svetovanje, d.o.o. januarja 2014, in mora zajemati celovito energetsko sanacijo.

**Ogled objekta** bo organiziran dne 4. 10. 2016 s pričetkom ob 9:00 uri na sedežu naročnika.

Pred potekom roka za oddajo vlog, lahko promotor v pisni obliki kadarkoli spremeni ali umakne že oddano vlogo. Po izteku roka za oddajo vlog, promotorji ne morejo več spreminjati vlog.

Javnega odpiranja vlog ne bo.

Vabimo vas, da oddate svojo vlogo o zainteresiranosti na obrazcih, ki so priloga tega poziva in so objavljeni na spletni strani <http://www.dso-vic.si/>.

Priloga tega poziva je tudi povzetek dokumenta identifikacije investicijskega projekta.

 Direktorica

Mag. Melita Zorec